钦定古今图书集成/明伦汇编/闺媛典/第135卷 > 王玉妻张氏〈李氏袁氏附〉
## 钦定古今图书集成/明伦汇编/闺媛典/第135卷 > 王玉妻张氏〈李氏袁氏附〉

按《博野县志》：“张氏，王玉妻。年十六归王，孝事舅姑，敬
顺夫子。生子宁，年七岁，玉亡，张誓不易志，抚宁成立。
娶李氏，寻夭。妇年二十二，止一瞽。孙曰继宗，殊幼，父
母逼李嫁，不从。继宗长娶袁氏，亦早丧。李怜袁无子，
遣嫁再三。袁剪发为尼，令归家采织为生。成化三年，
奉闻旌表，仍月给米糓，各以寿终。”